b'\n_START_ARTICLE_\nKomboy\n_START_PARAGRAPH_\nAng komboy ay ang grupo ng mga sasakyan (anumang uri, pero karaniwang mga de-motor na mga sasakyan o barko) na magkakasamang naglalakbay para sa kapakanan at kaligtasan ng bawat isa. Sa kadalasan, may kasamang mga sundalo o tauhan may mga dalang sandata o armas na pang-depensa ang mga ito, bagaman ginagamit din ito sa diwang hindi pang-militar, halimbawa na ang mga pagmamaneho sa malalayo at liblib na mga pook. Kung masiraan ang isang sasakyan o nasadlak ang gulong sa putik, maaaring makatulong ang iba pang mga sasakyan sa pagkukumpuni o sa paghila mula kinababaunang putik ng behikulo. Kung hindi maging matagumpay ang pagkukumpuni, maaaring makalipat ang mga taong-skay ng nasira o nasadlak na sasakyan sa iba pang mga behikulo. Bukod sa mga militar, may mga komboy din ang Kilusang Pandaigdig ng Pulang Krus at Pulang Gasuklay. Tinatawag ding hatid o eskolta ang komboy._NEWLINE_Maaari ring tumukoy ang salitang komboy sa mga baon o probisyon na dala ng mga manlalakbay o mga eksplorador.'